বাংলাদেশের জনতাত্ত্বিক সূচক
২০১৮ সালে বাংলাদেশের প্রাক্কলিত জনসংখ্যা ১৬,৬৫,৬৫,৩৩৯ জন। এর মধ্যে প্রতি ৯৭ জন পুরুষের বিপরীতে নারীর সংখ্যা ১০০ জন। জনসংখ্যার মাাপে বাংলাদেশ পৃথিবীর অষ্টম বৃহত্তম দেশ। প্রতি বর্গ কিলোমিটারে ১১২২ জন মানুষ বাস করে। প্রতি বৎসর জনসংখ্যা বৃদ্ধির প্রাক্কলিত হার ১.০৪ শতাংশ। প্রতি ১০ বছর পরপর বাংলাদেশে জনগণনা বা আদমশুমারী (census) করা হয়ে থাকে। বাংলাদেশ পরিসংখ্যান ব্যুরো একটি সরকারী সংস্থা যা বাংলাদেশের জনমিতির খতিয়ান তৈরী করে থাকে।
বীরভূম জেলা
পানাগড়-মোরগ্রাম সড়ক এই জেলার উপর দিয়ে প্রসারিত। সকল গ্রাম ও শহর সড়কপথের দ্বারা সংযুক্ত। জেলার মোট পাকা সড়কপথের দৈর্ঘ্য ২৪১৩ কিলোমিটার ও কাঁচা রাস্তার দৈর্ঘ্য ৪৬৭৪ কিলোমিটার। এর বিপরীতে জেলার মোট রেলপথের দৈর্ঘ্য ২০১.৩২ কিলোমিটার। এর মধ্যে রয়েছে ২৬.৫৫ কিলোমিটার দীর্ঘ আহমেদপুর-কাটোয়া ন্যারো গেজ ট্র্যাক, যার সূচনা ঘটে ১৯১৭ সালে। ১৮৬২ সালে স্থাপিত পূর্ব রেলের হাওড়া-সাহিবগঞ্জ লুপ লাইনটিও এই জেলার উপর দিয়ে প্রসারিত। নলহাটি জংশনের মাধ্যমে মুর্শিদাবাদ জেলার জিয়াগঞ্জ-আজিমগঞ্জের সঙ্গে সংযোগ রক্ষা করা হয়। অন্ডাল-সাঁইথিয়া লাইনটি অন্ডালে হাওড়া-দিল্লি মেন লাইনের সঙ্গে যুক্ত হয়েছে।
১৯০১ সালে বীরভূমের জনসংখ্যা ছিল ৯০২,২৮০। ১৯৮১ সালে তা বেড়ে দাঁড়ায় ২,০৯৫,৮২৯। ২০০১ সালের জনগণনা তথ্য অনুসারে এই জনসংখ্যা আরও বেড়ে দাঁড়িয়েছে ৩,০১৫,৪২২। নিম্নোল্লিখিত সারণিতে জেলার জনপরিসংখ্যান সংক্রান্ত তথ্য প্রদত্ত হল: